cyanic-selkie/wikianc huggingface dataset:
Շեյխ Համիդու Կանե
Կենսագրություն
Ծնվել է 1928 թվականի ապրիլի 2-ին, Մատամեում, ընտանիքում, որը պատկանում էր տեղի ազնվականների ցեղին։ Սովորել է Մեդրեսեում, Սեն Լուիի Բլանշո տարրական դպրոցում` այնուհետև Դակարի լիցեյում։ Ստացել է բակալավրի աստիճան, կրթությունը շարունակել է Փարիզի Սորբոննայի իրավաբանության ֆակուլտետում և Ֆրանսիայի օտարերկրյա տարածքների ազգային դպրոցում։ 1959 թվականին պաշտպանել է փիլիսոփայության և իրավագիտության դիպլոմները ։ Սորբոննայում սովորելու ընթացքում համագործակցել է «Էսպրի» ամսագրի հետ ։
Վերադարձել է Սենեգալ և ընդունվել պետական ծառայություն։ 1960 թվականի մարտին նշանակվել է Թիես մարզի նահանգապետ։ 1961 թվականին ծառայել է որպես զարգացման և պլանավորման նախարարի շտաբի ղեկավար։ 1961 թվականին հրատարակել է իր առաջին` «Երկդիմի արկածները» գիրքը («Երկճեղքված պատմությունը»), որը եղել է ինքնակենսագրական պատմություն, որը գրվել է 1952 թվականին և գրողին համաշխարհային հռչակ է բերել։ 1963 թվականին նա գրել է իր երկրորդ` «Եկեղեցու պահապանները» գիրքը, որն առաջինի շարունակությունն էր, բայց որոշել էր հրատարակել ստեղծագործությունը 1955 թվականին ։
Աֆրիկյան շատ երկրներում ծառայել է որպես ՅՈՒՆԻՍԵՖ-ի ներկայացուցիչ։ Գլխավորել է «Դակար-Մարին» ընկերությունը։ 1981 թվականին եղել է «Սենեգալի քիմիական արդյունաբերություն» ընկերության նախագահը (ICS) :
Ընտանիք
Շեյխ Համիդու Կանեն գրողներ Աբդուլ Էլիման Կանեն և Մուստաֆա Աննայի հորեղբոր տղան է։ Բանկիր և քաղաքագետ Ամադու Կանեն նրա զարմիկն է։ Նրա թոռնուհի Նդիե Ֆատու Կանեն նույնպես գրող է ։
Սերգեյ Բաբակ
Սերգեյ Բաբակ (Сергій Віталійович Бабак, ), ուկրաինացի ուսուցիչ, քաղաքական գործիչ ։
Ուկրաինայի Գերագույն ռադայի 9-րդ գումարման պատգամավոր ։
Կենսագրություն
Տեխնիկական գիտությունների դոկտոր, տնտեսագիտության թեկնածու ։ Տնտեսագիտական կրթությունը ստացել Է Կիևի ազգային տնտեսագիտական համալսարանում և Նեյպիրի համալսարանում (Շոտլանդիա)։ Ավարտել է Նորագույն տեխնոլոգիաների համալսարանի իրավաբանական ֆակուլտետը, ինչպես նաև` Ուժգորոդի ազգային համալսարանը («հոգեբան» մասնագիտություն) ։
Բաբակը Ուկրաինայի ապագայի ինստիտուտի կրթական ծրագրերի տնօրենն է ։
Նա ղեկավարել է «Ուկրաինայի ԳԱԱ նորագույն տեխնոլոգիաների գիտատեխնիկական կենտրոնը», եղել է միջազգային առևտրի պալատի Ուկրաինայի ազգային կոմիտեի գլխավոր քարտուղարի տեղակալ, միջազգային համագործակցության դեպարտամենտի տնօրեն ։
Եղել է բարձրագույն կրթության որակի ապահովման ազգային գործակալության անդամ, նորագույն տեխնոլոգիաների համալսարանի պրոռեկտոր և ռեկտորի խորհրդական ։
Քաղաքական գործունեություն
Ժողովրդական պատգամավորի թեկնածու է առաջադրվել «Ժողովրդի ծառա» կուսակցությունից` 2019 թվականի խորհրդարանական ընտրություններում, ցուցակում լինելով 11 համարը ։ Ընտրությունների ժամանակ եղել է Ուկրաինայի գիտությունների ազգային ակադեմիայի «Ծովային երկրաբանության, երկրաէկոլոգիայի և նստվածքային հանքաքարի կենտրոն» պետական գիտական հաստատության փոխտնօրեն, անկուսակցական։ Ապրել է Կիևում ։
Կրթության, գիտության և նորարարության հարցերով Գերագույն Ռադայի կոմիտեի նախագահն է ։
Ռումինիայի հետ միջխորհրդարանական կապերի խմբի համանախագահ է։
Արտաքին հղումներ
Կատեգորիա:«Ժողովրդի ծառա» կուսակցության անդամներ Կատեգորիա:Ուկրաինայի քաղաքական գործիչներ Կատեգորիա:Ուկրաինացի մանկավարժներ Կատեգորիա:Տնտեսագիտական գիտությունների թեկնածուներ
Ջեյմս Յանգ
Ջեյմս Յանգ (James Whitney Young, ), ամերիկացի աստղագետ, աստերոիդների հետազոտող։ Աշխատել է 47 տարի Ռեակտիվ շարժման լաբորատորիայի Թեյբլ-Մաունթին աստղադիտարանում։ Յանգը թոշակի է անցել 2009 թվականի հուլիսի 16-ին։
2002 թվականից սկսած հետազոտել է ավելին քան 390 հիմնական գոտու աստերոիդների ֆիզիկական հատկություններն ու աստղերի նկատմամբ դիրքը, ինչպես նաև երկու երկրամերձ մարմիններ՝ ( և ), երկու տրոյացիներ՝ (2002 VQ և ), երեք Մարսի ուղեծիրը հատող աստերոիդներ՝ (2005 SA, 2005 SB և ), և մեկ արտագալակտիկական գերնոր (SN 2004eg):
Նրա պատվին է անվանվել (2874) Ջիմ Յանգ աստերոիդը ։
Կենսագրություն
Ջեյմս Յանգը (հայտնի է նաև որպես Ջիմ Յանգ Jim Young) ծնվել է Օրեգոն նահանգի Պորտլենդ քաղաքում։ 47 տարի աշխատելով Ռեակտիվ շարժման լաբորատորիայի Թեյբլ-Մաունթին աստղադիտարանում, որը գտնվում է Կալիֆոռնիայի Ռեյթվուդի մոտ գտնվող վիճակագրական առանձնացված տարածքում, անցել է թոշակի։
Յանգը եղել է ՆԱՍԱ-ի գլխավոր տեխնիկական ներկայացուցիչը 1962 թվականի Սիեթլում անցկացված միջազգային ցուցահանդեսում։ Այստեղ նրան առաջարկեցին աշխատել Թեյբլ-Մաունթին աստղադիտարանում որպես հետազոտողի օգնական, «մութ տեխնիկ», ով մշակում է լուսանկարները։
Աշխատանք Թեյբլ-Մաունթին աստղադիտարանում
Չարլզ Կապենի հետ Յանգը աստղադիտարանում վերլուծում էր Մարս, Վեներա, Սատուրն և Յուպիտեր մոլորակների լուսանկարները տարբեր լույսի ներքո, ուլտրամանուշակագույնից մինչև ինֆրակարմիր։ Նա հրապարակել է մի քանի տեխնիկական հաշվետվություններ Մարսի հսկողության մասին, երկու Մարս մոլորակի առճակատումների ժամանակ (1964-65 և 1966-67)։ 1964 թվականին Վեներայի առճակատումը ևս լավ ուսումնասիրվել է այս աստղադիտարանում։ Յանգը հետազոտել է մոլորակների լուսանկարները այն ժամանակ նոր հայտնագործված գերարագ էմուլսիաներով մշակումով։
1966 թվականին աստղադիտարանում տեղադրվեց 610 միլիմետրանոց Կասգրենի աստղադիտակ, երկու կիզակետերով։ Յանգը երկու այլ աստղագետների Էլիաս Մայների և Ալան Հարիսի հետ սկսեց դիտարկել աստերոիդները։ Նրա մասնագիտացվածությունը դարձավ աստերոիդների պտույտի պարբերությունը, և մինչև 1980 թվականը «Իկար» ամսագրում մի շարք հրապարակումների արդյունքում Յանգը Ալան Հարիսի հետ համատեղ նկարագրեց այն ժամանակ հայտնի բոլոր աստերոիդների կեսի պտույտի պարբերությունները։
Հզոր լազերների առաջ գալու հետ մեկտեղ Ջեյմս Յանգին սկսեցին հրավիրել նախագծեր, որոնցում կատարվում էին ճշգրիտ չափումներ։ Առաջին նախագծի շրջանակներում չափվում էր հեռավորությունը մինչև Սրվեյոր-7 ավտոմատ միջմոլորակային կայանը, որը գտնվում էր Լուսնի մակերևույթին։ Ավելի ուշ ՌՇԼ-ի երկու այլ նախագծերի շրջանակներում կատարվում էին Երկրի ուղեծրում պտտվող արբանյակների հեռավորության չափումներ, և իվերջո չափեցին հեռավորությունը մինչև Գալիլեո տիեզերակայանը, որը այդ պահին գտնվում էր Երկրից 6 միլիոն կիլոմետր հեռավորության վրա։ Բոլոր այս նախագծերում Յանգը պատասխանատու էր աստղադիտակի թիրախավորման և նրա հետագա հետևման համար։
Լուսանկարման հիպերզգայունություն
Յանգի մեկ այլ նշանակալի գործերից էր 1969 թվականին աստղադիտակի կողային կիզակետում մեծ մոլորակային սպեկտրոգրաֆի տեղադրումը։ Վեներա մոլորակի հետազոտությունների ժամանակ Յանգը օգնեց հետազոտողներին ապահովել Kodak-ի արտադրության ինֆրակարմիր սպեկտրոգրաֆի ապակե թիթեղների հիպերզգայունությունը։ Նրա հայտնագործած տեխնոլոգիայով այս չափազանց զգայուն թիթեղները սառեցվում էին։ Յանգի փորձերը թիթեղների հետ ձգվեցին երկու տարի, և որպես արդյունք ցույց տվեցին, որ այդ դեպքում լուսանկարներում աղճատումների աճ չէր գրանցվում։
Երկնքի հետազոտություն 2 միկրոն ալիքի երկարության վրա
1998 թվականին Յանգին հրավիրեցին 2MASS որպես պաշտոնական դիտարկող։ Յանգը այս նախագծի շրջանակներում կատարում էր դիտարկումներ Արիզոնայում գտնվող Հոպկինս լեռան վրա գտնվող աստղադիտարանում (Թուսոն քաղաքից հարավ) և Չիլիում գտնվող Սերո Տոլոլո միջամերիկյան աստղադիտարանում մինչև 2000 թվականը, այդ ընթացքում պահպանելով իր պաշտոնը ՌՇԼ-ում։
Երկրին մոտեցող մարմիններ
2002 թվականին Յանգը կատարեց իր վերջին հետազոտությունը կապված աստերոիդների հետ, սևեռվելով Երկրին մոտեցող մարմինների և գիսաստղերի հետազոտությունների վրա, որոնք հայտնաբերվել էին ՆԱՍԱ-ի կողմից ֆինանսավորվող մի քանի ծրագրերի՝ NEAT-ի, LINEAR-ի, LONEOS-ի, Կատալինայի, և Spacewatch-ի կողմից։ Օգտագործելով աստղաչափական ծրագրային ապահովում Յանգը դարձավ Փոքր մոլորակների կենտրոն-ի բավականին հաջողակ հետազոտող։ ՓՄԿ տնօրեն Բրայան Մարսդենը անվանել է Յանգին աշխարհում երրորդ դիտարկողը ճշգրտությամբ և վստահելիությամբ։ Յանգի թոշակի անցնելուց առաջ ՆԱՍԱ-ն պարգևատրեց նրան երեք տարվա գրանտով իր Երկրին մոտեցող մարմինների և գիսաստղերի հետազոտությունները շարունակելու համար։
2003 թվականին Ջեյմս Յանգը դարձավ Թեյբլ Մաունթինի 'Գլխավոր աստղագետ', և երկու աշխատակիցների հետ սպասարկում էր երկու օպտիկական աստղադիտակներ (40 և 60 սմ Կասսեգրենի աստղադիտակներ), չորս ԼԿՍ խցիկներ, և ավելին քան քսան համակարգիչների ցանցը։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ
Ուման
Ուման (Умань), քաղաք Ուկրաինայի Չերկասիի մարզի Ումանի շրջանում, շրջկենտրոն։
2012 թվականի տվյալներով Ուման քաղաքում բնակվում էր 87 113 մարդ։ Բնակավայրը զբաղեցնում է 44,87 կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1616 թվականին հիմնադրված բնակավայրեր
Բևեռ (այլ կիրառումներ)
Բևեռ - բառի լայն իմաստով՝
Ավելի կոնկրետ նշանակություններ՝
(7747) Միխալովսկի
(7747) Միխալովսկի (Michalowski), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 19-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,295363 ա. մ., առավելագույնը մոտենում է 1,6661 ա. մ. հեռավորության վրա և հեռանում 2,9246 ա. մ. ։ Արեգակի շուրջ մեկ ամբողջական պտույտ է կատարում 1270,21 երկրային օրվա ընթացքում, իր ուղեծրով շարժվելով միջինում 0,283418 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,05° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ՀՀ գեներալ-մայորի զինվորական կոչում ունեցող անձանց ցանկ
Ստորև ներկայացված է ՀՀ գեներալ-մայորի զինվորական կոչում ունեցող անձանց ցանկը։ Ներկայացված են միայն այն անձինք, ում կոչումը շնորհվել է ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր)։ Մինչ այդ կոչում ստացածների ցանկը կտեղադրվի տվյալների ձեռքբերումից հետո։
Ծանոթագրություններ
Կատեգորիա:ՀՀ գեներալներ Կատեգորիա:ՀՀ ԶՈՒ կոչումներ ունեցող անձանց ցանկ
Մաուրա Տոմբելի
Մաուրա Տոմբելի (Maura Tombelli, ), իտալացի աստղագետ, աստերոիդների հայտնաբերող։ Աշխատում է Ազիագո աստղադիտարանում։ 1994-2002 թվականներին հայտնաբերել է ընդհանուր առմամբ 195 աստերոիդ, որոնցից ինը հայտնաբերել է միանձնյա ։ Այսպիսով՝ հայտնաբերած աստերոիդների քանակով նա առաջինն է մնացած բոլոր իտալացի աստղագետների մեջ։
1987 թվականին Մաուրա Տոմբելին ընդունվել է Արչետի աստղադիտարան՝ որպես փոփոխական աստղերի դիտող. այստեղ նա պաշտպանել է իր դոկտորական աշխատությունը։ 1994 թվականից սկսել է ակտիվորեն որոնել աստերոիդներ Ազիագո աստղադիտարանում՝ Ուլիսե Մունարիի հետ համատեղ, և Արչետի աստղադիտարանում՝ Ջուզեպե Ֆորտիի հետ։ Մասնավորապես, Տոմբելիի կողմից հայտնաբերվել է մերձերկրյա Ամուրի ընտանիքի (15817) Լյուչիանոտեզի աստերոիդը, որը առաջին մերձերկրյա աստերոիդն էր, որը հայտնաբերվել էր իտալացի աստղագետի կողմից։
Այժմ Մաուրա Տոմբելին մասնակցում է իր հայրենի քաղաքի՝ Մոնտելուպո Ֆիորենտինոյի մոտակայքում աստղադիտարանի կառուցմանը, մտնում է «Gruppo Italiano Astrometristi» խմբի կազմի մեջ, որը զբաղվում է իտալացի սիրող-աստղագետների աստղաչափական և աստերոիդների որոնման աշխատանքների համակարգմամբ և հանդիսանում է միակ իտալացի մասնագետը՝ աստղաչափության ոլորտում։
Նրա պատվին է անվանվել (9904) Մաուրատոմբելի աստերոիդը ։
Արտաքին հղումներ
Կատեգորիա:Իտալացի աստղագետներ Կատեգորիա:Աստերոիդ հայտնաբերողներ Կատեգորիա:Կին աստղագետներ Կատեգորիա:Իտալացի կին գիտնականներ
Վյաչեսլավ Սեմյոնով
Վյաչեսլավ Սեմյոնով (Вячесла́в Миха́йлович Семёнов, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1948 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1961 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։
1948 թվականից զբաղվել է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Վահիդ Ջալալզադե
Վահիդ Ջալալզադե, իրանցի քաղաքական գործիչ, Արևմտյան Ադրբեջան նահանգի նահանգապետը (2009-2013) Մահմուդ Ահմադինեժադի կառավարությունում ։
Աստերոիդների ցանկ (244401-244500)
Աստերոիդների ցանկ (244301-244400) * Աստերոիդների ցանկ * Աստերոիդների ցանկ (244501-244600)
Սոդալիտ
Սոդալիտ, ալյումասիլիկատների խմբի միներալ։ Քիմիական բանաձևը Na8(AlSiO4)6Cl2։ Բյուրեղագիտական համակարգը խորանարդային է։ Առաջացնում է հատիկային ագրեգատներ։ Անգույն է, ունի տարբեր երանգներ, հաճախ՝ կապույտ։ Կարծրությունը՝ 5,5-6, խտությունը՝ 2300-2500 կգ/մ³։ Հանդիպում է Կոլայի թերակղզում, Ուրալում, Ուկրաինայում։ Սոդալիտի խումբ, միներալներ սիլիկատների կարգից, սnդալիտ՝ Na8(AlSiO4)6Cl2, նոզեան՝ Na8(AlSiO4)6SO4, հայուին՝ NaCa(AlSiO4)6(SO4)2, լազուրիտ Na2Ca2(AlSiO4)(S04)։ Բյուրեղագիտական համակարգը խորանարդային է։ Առաջացնում են ռոմբոդոդեկաէդրիկ (սոդալիտ, լազուրիտ) և օքտաէդրիկ (հայուին) բյուրեղներ։ Սովորաբար հանդիպում են ապարներում տձե հատիկներով։ Կարծրությունը՝ 5,5-6, խտությունը՝ 2300 կգ/մ³, լազուրիտ-2500 կգ/մ³։ Գույնը՝ կապույտ, երկնագույն, դեղին, կանաչավուն, սպիտակ կամ մոխրագույն։ Մի քանի միներալներ (սոդալիտ, նոզեան, հայուին) ապար կազմող միներալներ են նեֆելինային սիենիտներում, ֆոնոլիտներում են։ Հայուինը հանդիպում է Մերձբայկալում և Վեզուվի շրջակայքում։ Սոդալիտի և լազուրիտի կապույտ տարբերակները թանկարժեք քարեր են։ Սինթետիկ միներալներն օգտագործվում են ռադիոէլեկտրոնիկայում և հեռուստատեսության մեջ։
Ծանոթագրություններ
Կատեգորիա:Միներալներ Կատեգորիա:Ալյումինի միներալներ Կատեգորիա:Նատրիումի միներալներ Կատեգորիա:Կատալիզատորներ
Սենա Մադուրեյրայի գավառ
Սենա Մադուրեյրայի գավառ (Microrregião de Sena Madureira) գավառ Բրազիլիայում, մտնում է Ակրի նահանգի մեջ։ Մտնում է Վալի դու Ակրիի ագլոմերացիայի մարզի մեջ։ Բնակչությունը կազմում է 45 040 մարդ, 2006 թվականի տվյալներով։ Տարածքը՝ 40 646,193 կմ²։ Բնակչության խտությունը՝ 1,1 մարդ/կմ²։
Գավառի կազմ
Գավառի մեջ մտնում են հետևյալ համայնքները.
Կատեգորիա:Բրազիլիայի գավառներ Կատեգորիա:Ակրի նահանգի գավառներ
Իրդին
Իրդին (Ірдинь), քաղաքատիպ ավան Ուկրաինայի Չերկասիի մարզի Չերկասիի շրջանում։
2007 թվականի տվյալներով Իրդին քաղաքատիպ ավանում բնակվում էր 925 մարդ։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1941 թվականին հիմնադրված բնակավայրեր
Մինսկ (օդանավակայան)
Մինսկ, միջազգային օդանավակայան, որը գտնվում է Մինսկում ։ Օդանավակայանը գտնվում է քաղաքի կենտրոնից 42 կմ հեռավորության վրա։ Օդանավակայնը հիմնադրվել է 1983 թվականի հուլիսի 1-ին։ Օդանավակայնի ազգային ավիափոխադրողն է Բելավիա ավիաընկերությունը ։
Արտաքին հղումներ
Կատեգորիա:Բելառուսի օդանավակայաններ
Լեոն Յուրիս
Լեոն Յուրիս (Leon Uris, ), ծագումով հրեա ամերիկյան գրող։
Կենսագրություն
Ծնվել է նովոգրուդոկցի Ուիլյամ Վոլֆ Յուրիսի և Աննա Բլումբերգի ընտանիքում։ Ընտանեկան ծանր դրությունը (մայրն ուներ հոգեկան շեղումներ, հայրը, լինելով կոմկուսակցության ակտիվիստ, հիասթափված էր և չարացած) պատճառ դարձավ, որ Յուրիսը թողնի դպրոցը և 17 տարեկան հասակում ծառայության անցնի բանակում։ Ծովային հետևակի կազմում լինելով՝ մասնակցել է մարտական գործողությունների Խաղաղ օվկիանոսում։ Զորացրվելուց հետո աշխատել է թերթում, տպագրվել է նաև «Էքսվայր» ամսագրում։
Ստեղծագործություն
1953 թվականին լույս է տեսել Յուրիսի առաջին վեպը՝ «Մարտական կոչ»-ը, որտեղ ներկայացված է զինվորական տարիների փորձը, ինչը որոշիչ դեր է ունեցել գրողին որպես անհատ ձևավորելու գործում։ Դժվարին ծառայության ճշգրիտ նկարագրությունները հպարտությամբ զուգորդվում են զինակից ընկերների, նրանց քաջության և միմյանց նկատմամբ նվիրվածության դրվագների հետ։ Վեպը հիացմունքով ընդունվեց ընթերցողների և գրաքննադատների շրջանում, և 1954 թվականին այն էկրանավորվեց։ Յուրիսի երկրորդ վեպի՝ «Զայրացած բլուրներ»-ի (1955) հիմքում իր հորեղբոր հուշերն են, ով ծառայել էր Հունաստանում՝ պաղեստինյան միությունների կազմում (հայտնի է Հրեական բրիգադ անունով)։ Գրողի հետագա ստեղծագործությունների մեծ մասում այս կամ այն չափով արտացոլված է աղետի և նացիզմի դեմ պայքարի թեման։
Յուրիսի համաշխարհային ճանաչում բերեց «Էքսոդուս» վեպը (1958), որտեղ նկարագրվում է պատմական մի շրջան, որը նախորդել է Իսրայելի՝ որպես պետություն, հռչակմանը և Անկախության համար պայքարի իրադարձություններին։ Գիրքը թարգմանվել է շատ լեզուներով, իսկ ընդհանուր տպաքանակը գերազանցել է յոթ միլիոնը։ Դասական է դարձել նաև վեպի էկրանավորումը։ «Էքսոդուս»վեպը հատկապես հատուկ դեր է խաղացել Սովետական միության հրեաների ազգային գիտակցությունը արթնացնելու գործում։ Պետական հրեատյացության ֆոնին գիրքը «այն մարդկանց մասին է, ովքեր ներողություն չեն խնդրում այն բանի համար, որ հրեա են ծնվել, և ուզում են արժանապատիվ կյանքով ապրել»։ Սա ընդունվում էր որպես հայրենադարձության կոչ։
Յուրիսի հաջորդ վեպը «Միլլա, 18»-ն է (1960), որը, կարծես, «Էքսոդուս»-ի մասերից մեկի անդրադարձն է՝ նվիրված Վարշավայի գետտոյի ապստամբությանը։
Կապի
Կապի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Լեոն Յուրիս
Ստեղծագործություն
1964 թվականին՝ Սառը պատերազմի բուռն ընթացքում, Յուրիսը հրատարակեց «Արմագեդդոն» վեպը, որը 1948-1949 թվականների բեռլինյան ճգնաժամի մասին է։ Վերջինս գրքում մեկնաբանվեց որպես վճռորոշ ճակատամարտ («Մեգիդդո») հանուն ապագա ժողովրդավարության: Հասկանալով, որ ժողովորդը «իր անցյալի հանրագումարն է», և չմոռանալով գերմանացիների նացիստական անցյալի մասին՝ Յուրիսը հիացմունքով է խոսում Արևմտյան Բեռլինի բնակիչների տոկունության մասին և նրանց դիտում որպես ԱՄՆ-ի և ժողովրդավարական այլ երկրների դաշնակիցներ, որոնց համատեղ գործունեությունը կհանգեցնի սովետական շրջափակման ճեղքմանը։ Կոմունիստական կարգերի հակադրության թեման շարունակվեց «Տոպազ» վեպում (1967), որի հիմքում կարիբյան ճգնաժամն է՝ հետախուզական ծառայությունների միջև պայքարը, և Ֆրանսիայի հեռանալը ՆԱՏՕ-ի կազմից։ Վեպն ունի փաստագրական հիմք և գրվել է Յուրիսի կողմից նրա և ֆրանսիացի հետախույզ Ֆիլիպպ Տիրո դե Վոժոլիի (մասնագիտական կեղծանունը՝ ԼԱՄԻԱ, հենց նա է վեպի գլխավոր հերոս Անդրե Դեվերոն) զրույցից հետո։ Շարլ դը Գոլի (վեպում նա հանդես է գալիս Պիեռ լա Կրուա անունով) ազդեցության գործակալության ցանցը իրականում կոչվել է ոչ թե «Տոպազ», այլ «Շափյուղա»։ Վեպի մյուս կերպարներն ունեն իրենց նախատիպերը. օրինակ՝ ՊԱԿ-ի դավաճան Բորիս Կուզնեցովը նույն ինքը Անատոլի Գոլիցինն է։ Վեպի հիման վրա նկարահանվել է համանուն ֆիլմ (1969, ռեժիսոր Ա. Խիչկոկ)։ Սկզբում գրողին հրավիրում են գրել ֆիլմի սցենարը, սակայն համագործակցությունը չի ստացվում, և միայն ավելի ուշ նա հիշում է, որ Խիչկոկը փորձել է իրեն հրամայել, վերաբերվել որպես վարձու աշխատողի։
«QB VII» վեպում (1970) Յուրիսը պատմում է ինքնակենսագրական դրվագներ մի գրողի մասին, ում դեմ լեհ բժիշկը, ով համակենտրոնացման ճամբարի բանտարկյալների վրա կատարում էր բժշկական փոձեր, դատական գործ է բացում այն բանի համար, որ նա վերջինիս անվանել է նացիստների հանցակից։ 1974 թվականին գրքի հիման վրա նկարահանվեց հեռուստասերիալ։ Վեպն ունի «Արքայական գահի դատը» վերնագիրը։
«Երրորդություն» (1976) և «Քավություն» (1995) դիալոգիաներում խոսվում է բրիտանական հպատակ Իռլանդիայի և իռլանդական մի քանի սերունդների մասին, ովքեր պայքարում էին հանուն իրենց հայրենիքի անկախության։ Չնայած թեմայի նորամուծությանը՝ շատ բաներ ընդհանուր են նախորդ գրքերի հետ։ Բողոքականների և կաթոլիկների միջև ընթացող ներքին բուռն բախումները, հանրային և ընտանեկան վեճերը դժվարացնում էին ազգային ճնշման դեմ պայքարը։
«Հաջ» (1984) և «Միտլա Փասս» (1988) վեպերում Յուրիսը անդրադառնում է Իսրայելի պատմությանը, սակայն այն դիտարկում է անսովոր տեսանկյունից. առաջինում հրեական պետության ստեղծման հետ կապված դեպքերը տրվում են արաբների գոյությանը զուգընթաց։ Երկրորդում, թեպետ սյուժեն ներկայացված է Սինայի արշավանքի հիմքով, շեշտը դրված է ոչ թե պատմական իրադարձությունների վրա, այլ գլխավոր հերոսի անձնական կյանքի մասին է, ով բացահայտ կերպով ներկայացված է ինքնակենսագրական գծերով։ Երկու վեպն էլ հանդիպել են գրաքննադատների բացասական գնահատանքին կերպարների պարզեցվածության և միակողմանիության համար։
Յուրիսի ստեղծագործությունների գլխավոր թեման բռնապետության և չարի դեմ պայքարն է՝ լինի դա կոմունիզմ, նացիզմ, բրիտանական իմպերիալիզմ, կոռուպցիա, թե հակասեմականություն։ Չնայած նրա գրքերը շատ հաճախ խորքային չեն, իսկ երկխոսությունները՝ ոչ կենդանի, այնուամենայնիվ այս ամենը ստվերվում է գրավիչ սյուժեի շնորհիվ, որտեղ ուրագծվում են իրական և մտացածին կերպարների ճակատագրեր։ Վավերագրականությունը դետեկտիվ պատմության հետ համատեղելու ունակությունը հնարավորություն է տալիս վերստեղծելու պատմական իրադարձությունների մթնոլորտ։
Յուրիսը գրել է նաև կինոսցենարների շարք և սեփական գրքերի բեմադրությունները, ինչպես նաև տեքստեր «Իռլանդիա՝ սարսափազդու գեղեցկություն» (1975) և «Երուսաղեմ՝ Երգ Երգոց» (1981) ֆոտոալբոմների համար։
Արտաքին հղումներ
Կատեգորիա:Հրեա գրողներ Կատեգորիա:Ամերիկացի գրողներ Կատեգորիա:Ամերիկացի սցենարիստներ Կատեգորիա:Ամերիկացի վիպասաններ
Նովոմուկատովկա
Նովոմուկատովկա (Новомукатовка, Яңы Моҡатай), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Եկբատան
Եկբատան, Մարաստանի մայրաքաղաքը մ․թ․ա․ 700-550 թվականին։ Հերոդոտոսը Եկբատանի կառուցումը վերագրում է Մարաստանի թագավորության հիմնադիր Դեովկեսին։ Եկբատանը եղել է բլրի վրա՝ շրջափակված յոթ պարիսպներով։ Քաղաքի բարձրադիր մասում՝ 7-րդ պարսպի ներսում, զետեղվել են արքունի պալատը և գանձարանը։ Մարաստանի թագավորության կործանումից (մ․թ․ա․ մոտ 550 թվական) հետո Եկբատանը դարձել է Աքեմենյան արքաների ամառային գահանիստ։ Հունա-մակեդոնական նվաճումներից (մ․թ․ա․ 4-րդ դարի 2-րդ կես) հետո Եկբատանին տիրել են Սելևկյանները։ Սելևկյան թագավոր Անտիոքոս 4-րդ-ը Եպիփանեսը (իշխել է մ․թ․ա․ 175-163 թվական) իր անունով Եկբատանը կոչել է Եպիփանիա։ Մարաստանի Սելևկյան սատրապ Տիմարքոսը ապստամբել է Անտիոքոս 4-րդ-ի հաջորդ Դեմետրիոս 1-ի դեմ և անկախ թագավորություն հռչակել՝ Եկբատանի կենտրոնով, որտեղ նրա անունով հատվել է դրամ։ Այդ անկախությունից հետո Եպիփանիան վերստին պահպանել է Եկբատան անունը։ Մ․թ․ա․ 2-րդ դարի 2-րդ կեսից Եկբատանը գրավել և իրենց ամառային գահանիստն են դարձրել պարթև Արշակունիները։ Մ․թ․ա․ 87 թվականին կամ 86 թվականին հայկական զորքերը՝ Տիգրան Բ Մեծի առաջնոոդությամբ, գրավել են Մարաստանը և պաշարել Եկբատանը։ Այդ պաշարման ժամանակ հրկիզվել է պարիսպներից դուրս կառուցված արքունի դղյակը՝ Ադրաբանան։ Տիգրան Ե-ի պաշարումը վերացրել է, երբ Պարթևաց Գոդերձ թագավորը զիջումներ է կատարել Մեծ Հայքին։ Պարթևաց թագավորության կործանումից (մ․թ․ 224 թվական) հետո Եկբատանը անկում է ապրել։ Միջին դարերում Եկբատանի ավերակներից ոչ հեռու բարձրացել է Համադան քաղաքը։
Կատեգորիա:Իրանի քաղաքներ Կատեգորիա:Նախկին մայրաքաղաքներ Կատեգորիա:Ասիայի անհետացած քաղաքներ
Տրամագիծ
Երկրաչափության մեջ շրջանագծի տրամագիծն այն լարն է, որը անցնում է շրջանագծի կենտրոնով ( ինչպես նաև այդ հատվածի երկարությունը)։ Տրամագիծը հավասար է երկու շառավիղների երկարությունների գումարին (d=2r)։
Նշանակումը
Սովորաբար գծագրերում տրամագիծը նշվում է հունարեն անվանման διάμετρος (diametros) -  δια- (dia-), "միջով" + μέτρον (metron), "չափել" առաջին տառով՝ «d» կամ ø նշանով։
Տարածված սխալ է, երբ ø նշանը շփոթում են Փ տառի հետ և, նույնիսկ ավելի հեռուն գնալով, նշանակում են ֆ կամ F տառով։ Պետք չէ այն շփոթել նաև դատարկ բազմության ∅ նշանի հետ։
Ծանոթագրություններ
Կատեգորիա:Երկրաչափություն
Միլոշ Տիխի
Միլոշ Տիխի, չեխ աստղագետ, գիսաստղերի և աստերոիդների հայտնաբերող։ Աշխատում է Կլետի աստղադիտարանում։ 1994-2005 թվականներին իր կնոջ՝ Յանա Տիխայի և երկու այլ չեխ աստղագետների հետ համատեղ հայտնաբերել է 199 աստերոիդ ։ Բացի դրանից, Տիխին նաև հայտնաբերել է կարճ պարբերությամբ գիսաստղ 196P/Տիխի ։
Նրա պատվին է անվանվել (3337) Միլոշ աստերոիդը ։
Արտաքին հղումներ
Կատեգորիա:Չեխ աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ
Բալ
Անվան պատմությունը
Կեռասունդա, փոքր քաղաքը, որ գտնվում էր Ֆարնակիայի և Տրապեզունդի, հայտնի դարձավ բալերով։ Հենց այդտեղ առաջին անգամ հռոմեացիները տեսան բալ անվանելով նրանց «կեռասունտական պտուղներ», cerasi. Այստեղից և իտալական ciliega, ֆրանսիական cerise, իսպանական cereza, պորտուգալական cereja, գերմանական Kirsche, անգլիական cherry, ռուսական «черешня» ։
Ծագում և մշակման պատմություն
Հնագույն ժամանակներից ամենահայտնի բալի տեսակը՝ կեռասը կամ թռչնի բալն է։ Ենթադրվում է, որ կեռասը հայտնի է եղել դեռևս մ.թ.ա. 8000 թվականից Անատոլիայում և Եվրոպայում՝ ժամանակակից Դանիայի և Շվեյցարիայի տարածքների վրա ։
Բալի պտուղները թթվաքաղցր համ ունեն։ Բալի պտուղները օրգանական թթուներ են պարունակում (լիմոնաթթու, խնձորաթթու, սաթաթթու, սալիցիլաթթու), միկրոէլեմենտներ (պղինձ, երկաթ, ցինկ, յոդ, մարգանեց, քրոմ, ֆտոր, մոլիբդեն, բոր, վանադիում, կոբալտ, նիկել, ռուբիդիում), մակրոէլեմենտներ (կալիում, կալցիում, ֆոսֆոր, մագնիում), ինչպես նաև պեկտինային նյութեր, շաքար, վիտամին А, С, Е, В1, В2, РР, ֆոլաթթու։
Ծանոթագրություններ
Կատեգորիա:Հայաստանի բուսական աշխարհ Կատեգորիա:Ծառեր Կատեգորիա:Պտղատու ծառեր
2010 Ֆուտբոլի աշխարհի առաջնության հակասություններ
Նախընտրական փուլ
Ֆրանսիայի և Իռլանդիայի միջև որակավորման փլեյ-օֆֆ փուլի պատասխան հանդիպման ժամանակ, ֆրանսիացիների ավագ Թիերրի Անրիի՝ մրցակցի տուգանայինում երկու անգամ ձեռքով խաղալուց և փոխանցումից հետո, խփվեց հաղթական գոլը և Ֆրանսիան անցավ աշխարհի առաջնության խմբային փուլ։ Իռլանդիայի ֆուտբոլի ասոցացիան (FAI) պահանջեց վերախաղարկել հանդիպումը, սակայն մերժում ստացավ ՖԻՖԱ-ի կողմից։
Փլեյ-Օֆֆ
Փլեյ-Օֆֆ փուլի մրցավարական սխալներից հետո ՖԻՖԱ-ն արգելեց կրկնապատկերի ցուցադրումը խաղադաշտում։
Սուարեսի հանդբոլը
1/4 եզրափակչի Ուրուգվայ - Գանա խաղի ավելացրած ժամանակի վերջին րոպեին ուրուգվայցի հարձակվող Լուիս Ալբերտո Սուարեսը, գանացիների հարվածը սեփական դարպասից պահեց ձեռքով։ Մրցավարը հեռացրեց նրան դաշտից և նշանակեց 11-մետրանոց հարված։ Հաղթանակի դեպքում Գանան կդառնար առաջին աֆրիկյան թիմը, որն երբևէ անցել է կիսաեզրափակիչ, սակայն Ասամոա Գյանը այն չիրացրեց։ Հետխաղյա 11-մետրանոցներով հաղթեց Ուրուգվայի հավաքականը։
Աֆրիկյան մամուլը ուրուգվայցուն համարեց համար մեկ թշնամի։ Սուարեսը ներողություն չխնդրեց՝ հայտնելով, որ դա առաջնության լավագույն սեյվն էր։ Նա նաև նշեց, որ «Աստծո ձեռքը» տիտղոսը հիմա պատկանում է իրեն։
ՖԻՖԱ-ի եզրակացությունը
ՖԻՖԱ-ի մրցավարական կոմիտեն դրական է գնահատել 2010 թ Աշխարհի գավաթի մրցավարությունը՝ նշելով, որ 96% դեպքերում մրցավարների որոշումները ճիշտ էին։
Կատեգորիա:Ֆուտբոլ Կատեգորիա:Ֆուտբոլի աշխարհի առաջնություն 2010 Կատեգորիա:ՀԱՀ-ի արտաքին հարաբերություններ
Երգ Ռոլանդի մասին
Երգ Ռոլանդի մասին (Chanson de Roland), ֆրանսիական միջնադարյան դյուցազներգություն (1100-1125 թթ.)։ Հիմքը կոմս Ռոլանդի անձնուրաց սխրագործությունն է։ Սա 778 թվականին մասնակցել է Կառլոս Մեծի Իսպանիա կատարած արշավանքին և լեռնցի բասկերի դեմ մղված ճակատամարտին։ Ռոլանդը զոհվել է ֆրանսիական զորքերի վերջապահ գունդը պաշտպանելիս։ Էպոսը համաշխարհային դյուցազներգական գրականության գլուխգործոցներից է, որտեղ հայրենիքի սերը, հավատարմության զգացումն ու խիզախության վեհությունն արտահայտված են զուսպ, քնարական շնչով և համապարփակ ընդհանրացումներով։ Այս թեման Վերածննդի դարաշրջանում օգտագործել են Մ․ Բոյարդոն («Սիրահարված Ռոլանդը», 1486 թ.) և Լ․ Արիոստոն («Մոլեգին Ռոլանդը», 1532 թ.)։ «Երգը» առաջին անգամ տպագրվել է Փարիզում, 1837 թվականին։
Կատեգորիա:Ֆրանսիայի պատմություն
Էրլենդ Լու
Էրլենդ Լու (Erlend Loe, ), նորվեգացի գրող և սցենարիստ։
Կենսագրություն
Թատրոնում այլընտրանքային քաղաքացիական ծառայություն անցնելուց հետո Էրլենդ Լուն գրականություն, կինո և էթնոլոգիա է ուսումնասիրել Օսլոյում։ Ավելի ուշ նա, բացի դրանից, հաճախել է Դանիայի կինոյի ակադեմիա Կոպենհագենում և Արվեստի ակադեմիա՝ Տրոնհեյմում (Kunstakademiet i Trondheim):
Աշխատում և բնակվում է Օսլոյում։
Էրլենդ Լուի առաջին վեպը, որը նրան ճանաչվածություն է բերել, եղել է «Tatt av Kvinnen»-ը (1993), որում Լուն նկարագրել է երիտասարդ նորվեգացու և նրա ընկերուհու հարաբերությունները։ Մեկ տարի անց հրապարակվել է «Fisken» երեխաների համար գիրքը (բեռնատարի վարորդ Կուրտի մասին պատմություններ)։
Լուի հեղինակային ոճը ճանաչելի է և հաճախ բնորոշվում է որպես միամիտ։ Նրա վեպերի գլխավոր հերոսները սովորաբար շատ բան են ցանկանում առօրյա իրականությունից։ Էրլենդ Լուն հաճախ հեգնանք է օգտագործում, ինչպես նաև գրոտեսկային չափազանցություններ և հումոր։ Էրլենդ Լուի հանրահայտ ''«Naiv. Super»'' գիրքը թարգմանվել է ավելի քան 20 լեզուներով (ռուսերեն, ուկրաիներեն, լիտվերեն, լատիշերեն, էստոներեն, դանիերեն, շվեդերեն, իսլանդերեն, հոլանդերեն, չեխերեն, գերմաներեն, հունարեն, հունգարերեն, պարսկերեն, լեհերեն, սլովակերեն, անգլերեն, իտալերեն, ֆրանսերեն, պորտուգալերեն, սերբերեն, մակեդոներեն, խորվաթերեն, չինարեն, թուրքերեն)։
Արտաքին հղումներ
Կատեգորիա:Նորվեգացի գրողներ Կատեգորիա:Նորվեգացի դրամատուրգներ Կատեգորիա:Նորվեգացի թարգմանիչներ Կատեգորիա:Նորվեգացի մանկագիրներ
Գայուս (իրավաբան)
Գայուս , եղել է հայտնի Հռոմեացի իրավաբան։ Գիտնականներին շատ քիչ բան է հայտնի իր անձնական կյանքից։ Անհնար է նույնիսկ նշել նրա լրիվ անունը, Գայուս կամ Կայուս: Ինչպես դժվար է որոշել նրա անվան հավաստի լինելը, այնպես էլ դժվար է որոշել նրա կյանքի տևողությունը, բայց ենթադրաբար կարելի է ասել, որ նա ապրել է մ.թ. 110 թ. մինչև մ.թ. 179 թ., քանի որ նա դրա մասին գրել է այդ ժամանակվա օրենսդրության մեջ։
Բացի Ի նստիտուտներից , որոնք իրենցից ներկայացնում են Հռոմեական իրավունքի տարրերի ամբողջական մեկնաբանություն, Գայուսը եղել է Դատավորների հրամանագրեր տրակտատի, Տասներկու աղյուսակների մեկնաբանությունների, Lex Papia Poppaea-ի և այլ աշխատանքների հեղինակ։ Նրա հետաքրքրությունը հռոմեական իրավունքի հնությունների հանդեպ ակնհայտ է, այդ իսկ պատճառով էլ նրա աշխատությունները ամենաարժեքավորն են վաղ ինստիտուտների պատմաբանների համար։ Հռոմեական իրավաբանների երկու դպրոցների վիճաբանություններում նա ընդհանրապես իրեն համարել է Սաբինիանների համախոհ։ Գայուսի բազմաթիվ մեջբերումների հանդիպում ենք Digest --ում, որը ստեղծվել է Տրիբոնիանի կողմից՝ Հուստինիանոսի ցուցումով, և այդպիսով ձեռք է բերել մշտական տեղ հռոմեական իրավունքի համակարգում, մինչդեռ Հուստինիանոսի Ինստիտուտների համեմատությամբ Գայուսի Ինստիտուտները ցույց են տալիս, որ ավելի ուշ աշխատանքների ողջ մեթոդն ու դասակարգվածությունը պատճենահանվել են ավելի վաղ աշխատանքներից, և բավականին շատ հատվածներ բառ առ բառ նույնն են։ Digest -ը և Հուստինիանոսի Ինստիտուտները   Corpus Juris Civilis -ի մասն են համարվում։ Հավանաբար, երեք հարյուրամյակի մեծագույն մասում նրա ինստիտուտները Հռոմեական իրավունքի ծանոթ դասագիրքն է եղել բոլոր ուսանողների համար։
Գայուսի Ինստիտուտները
Գայուսի Ինստիտուտները գրված մ.թ. 161 թ-ին եղել է իրավաբանական ինստիտուտների ներածական դասագիրք՝ չորս գրքից բաղկացած։
Մեկ այլ հանգամանք, որը դարձնում է Գայուսի աշխատանքն էլ ավելի հետաքրքիր պատմական ուսանողի համար, քան Հուստինիանոսի համար այն է, որ Գայուսն ապրել է այն ժամանակ, երբ գործողությունները դատապարտվել են ըստ բանաձևերի համակարգի։
Մեջբերում
"Օրենքը այն է, որ մարդիկ պատվիրում և հաստատում են", Institutiones, 1.2.3.
Նշումներ
Կատեգորիա:Հին հռոմեացի գրողներ Կատեգորիա:Հին հռոմեացի իրավաբաններ
Ունո
Ունո, թղթախաղի ամերիկյան տարատեսակ։ Անունը իտալերենից և իսպաներենից թարգմանվում է «մեկ»։ Խաղն արտոնադրել է Մեռլ Ռոբինսը 1971 թվականին, իսկ այսօր այս ապրանքանիշի իրավունքը պատկանում է Mattel ընկերությանը։ Ունո խաղը հիմնականում համընկնում է եվրոպական մաումաու հայտնի խաղի հետ, որն առավել հայտնի է որպես «հարյուր մեկ», սակայն, պահանջում է հատուկ խաղաթղթերի հատուկ հավաքածու։ Խաղաժամանակը՝ սկսած 20 րոպեից։
Խաղաքարտի տեսակներ
Խաղի մեջ կա 108 խաղաթուղթ (112 դատարկ քարտեր) Խաղը նաև ունի չորս «Դատարկ» խաղաքարտեր, որոնք նախատեսված են կորցրած խաղաքարտերը փոխարինելու կամ լրացուցիչ կանոնների համար
Ոչ ռացիոնալ մարդը
«Ոչ ռացիոնալ մարդը» (Irrational Man), Վուդի Ալլենի 2015 թվականին նկարահանված ամերիկյան դետեկտիվ ֆիլմ-դրամա, որը ռեժիսորը նկարահանել է սեփական սցենարի հիման վրա։ Գլխավոր դերերում են Հոակին Ֆենիքսը, Էմմա Սթոունը, Փարկեր Պոուզին ու Ջեյմի Բլեկլին։
Սյուժե
Գործողությունները կատարվում են ոչ մեծ համալսարանական քաղաքում, որը գտնվում է Ամերիկայի Ռոդ Այլենդ նահանգում։ Փիլիսոփայության պրոֆեսոր Էյբ Լուկասը (Հոակին Ֆենիքս) գտնվում է էքզիստենցիալ ճգնաժամի վիճակում։ Նա այն աստիճան է հիասթափվում կյանքից, որ անգամ փորձում է «ռուսական ռուլետկա» խաղալ։ Էյբն աստիճանաբար հարաբերություններ է սկսում իր ուսանողուհի Ջիլ Փոլարդի (Էմմա Սթոուն), չնայած այն բանին, որ նա արդեն ընկեր ուներ՝ Ռոյը (Ջեյմի Բլեկլի)։ Որոշակի ժամանակահատված Էյբին հաջողվում է կանգնեցնել հարաբերությունները և համոզում է Ջիլին ընկերներ մնալ։ Այդ ժամանակ նա ռոմանտիկ հարաբերությունների մեջ էր իր կոլեգայի՝ դասախոս Ռիտա Ռիչարդի (Պարկեր Պոուզի) հետ, ով ամուսնացած էր և գոհ էր իր ամսուսնությունից ։
Այդ ամենի հետ մեկտեղ Էյբը շարունակում է հանդիպել Ջիլի հետ։ Այդ հանդիպումներից մեկի ժամանակ նրանք պատահաբար լսում են հարևան սեղանին նստած կնոջ տխուր պատմությունը։ Նա ասում էր, որ կարող է կորցնել իր երեխաների խնամակալությունը, քանի որ իր ամուսինը դատարան է դիմել, իսկ փաստաբանը նրա լավ ընկերն է։ Այդ ժամանակ Էյբի մտքով անցնում է Դոստոևսկու «Ոճիր և պատիժ» ստեղծագործության նման մի բան. եթե նա կարողանա այնպես անել, որ այդ կինը չզրկվի իր երեխաների խնամակալությունից, կյանքն ավելի լավը կդառնա, իսկ դրա համար անհրաժեշտ է սպանել դատավորին։
Էյբը սկսում է մանրամասն ծրագրել հանցագործությունը այնպես, որ ի վերջո հնարավոր չլինի գտնել մեղավորին, սակայն հանցագործությունից հետո Ջիլը, համակցելով փաստերը, հասկանում է, որ Էյբը մասնակից է։ Երբ ոստիկանությունը հանցագործության մեջ մեղադրում է անմեղ մարդու, Ջիլն առաջարկում է Էյբին գնալ և հանձնվել։ Ճշմարտությունը թաքցնելու համար նա փորձում է հեռացնել Ջիլին, բայց արդյունքում ինքն իր թակարդն է ընկնում։
Պրեմիերան և վարձույթը
«Ոչ ռացիոնալ մարդը» ֆիլմի համաշխարհային պրեմիերան կայացել է Կաննի կինոփառատոնի ոչ մրցութային ծրագրի շրջանակներում 2015 թվականի մայիսի 16-ին ։
Ֆիլմի վարձույթն ԱՄՆ-ում սկսվել է 2015 թվականի հուլիսի 17-ին ։
Ռուսաստանում ֆիլմի վարձույթը սկսել է «Ցենտրալ Պարտներշիփ» ներկայացուցիչը 2015 թվականի օգոստոսի 13-ին ։
Քննադատությունը
Ֆիլմն արժանացել է կինոքննադատների տարատեսակ կարծիքների։ Rotten Tomatoes կայքում ֆիլմի վարկանիշը կազմում է 42 %՝ 158 գնահատումների հիման վրա։ Միջին բալը 5,4 է՝ 10 հնարավորից ։ Metacritic-ում ֆիլմի վարկանիշը 53 % է՝ 43 գնահատումների արդյունքում ։
Արտաքին հղումներ
Կատեգորիա:2015 ֆիլմեր Կատեգորիա:Վուդի Ալլենի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:2015 դրամա ֆիլմեր Կատեգորիա:Ամերիկյան քրեական դրամա ֆիլմեր
Չիգիրին
Չիգիրին (Чигирин), քաղաք Ուկրաինայի Չերկասիի մարզի Չիգիրինի շրջանում, շրջկենտրոն։
2010 թվականի տվյալներով Չիգիրին քաղաքում բնակվում էր 9 980 մարդ։ Բնակավայրը զբաղեցնում է 10,8 կմ²։
Արտաքին հղումներ
Կատեգորիա:Ուկրաինայի քաղաքներ
(7748) 1987 TA
(7748) , աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 12-ին Ցունեո Նիջիմայի և Տակեշի Ուրատայի կողմից Օջիմայում ։
Summertime Sadness
«Summertime Sadness», ամերիկացի երգչուհի Լանա Դել Ռեյի երգը։ Այն թողարկվել է 2012 թվականի հունիսի 22-ին՝ որպես նրա «Born to Die» անվանումը կրող երկրորդ ստուդիական ալբոմի չորրորդ սինգլ ։ Երգը գրվել է Լանա Դել Ռեյի և Ռիք Նոուելսի կողմից։ Երգի պաշտոնական ռեմիքսի հեղինակն է ֆրանսիացի դիջեյ Սեդրիկ Ժերվեն ։
(7748) 1987 TA
Միջին հեռավորությունը Արեգակից կազմում է 2,313682 ա. մ., առավելագույնը մոտենում է 1,7527 ա. մ. հեռավորության վրա և հեռանում 2,8747 ա. մ. ։ Արեգակի շուրջ մեկ ամբողջական պտույտ է կատարում 1285,45 երկրային օրվա ընթացքում, իր ուղեծրով շարժվելով միջինում 0,280058 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,55° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Ցունեո Նիջիմայի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Summertime Sadness
Արտաքին հղումներ
Կատեգորիա:2012 սինգլներ Կատեգորիա:Լանա Դել Ռեյի երգեր Կատեգորիա:Երգեր ինքնասպանության մասին Կատեգորիա:Սենտիմենտալ սիրային երգեր
Նովատե Մեցոլա
Նովատե Մեցոլա (Novate Mezzola) կոմունա Իտալիայում։ Գտնվում է Լոմբարդիա մարզի Սոնդրիո գավառում ։ Բնակչությունը կազմում է 1645 մարդ, խտությունը կազմում է 17 մարդ/կմ²։ Տարածքը գրավում է 99 կմ²։ Էլեկտրոնային փոստ՝ 23025, հեռախոսային կոդ՝ 0343։
Ծանոթագրություններ
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Նովոմունասիպովո
Նովոմունասիպովո (Новомунасипово, Яңы Монасип), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 381 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրզյանսկի շրջանի բնակավայրեր
Կարագյոլ (Մալաթիայի գավառ)
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Սուրբ Ստեփանոս վանք (Բերկրի)
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա) Կատեգորիա:13-րդ դարի հայկական վանքեր և եկեղեցիներ
Խարզանի գավառակ
Խարզան, գավառ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սասունի հարավարևելյան կողմում, Մոտկանի գավառակից հարավ։ Կենտրոնը Զոխ ավանն էր։
Լեոն Խարզանը նույնացնում է պատմական աղձնիքի Քեղ կամ Քաղ գավառին։ Ըստ Ն. Ադոնցի տարածքը համապատասխանում է Կուլլիմերի նահանգին։ Վ. Տոմաշենի ուսումնասիրությունների համաձայն Խարզան և Հազզո գավառակները միասին կազմել են հին Սասունը։
XIX դարի սկզբին Խարզանը պատկանում էր Դիարբեքիրի փաշայությանը և կրում էր Հզու կամ Խզու անվանումը։
Խարզանը հայտնի էր խաղողով և գինիով։
Վարչական բաժանում
1882 թվականին, ըստ հայ մամուլի տվյալների, Խարզանն ուներ 111 գյուղ՝ 18 636 բնակիչ, որից 8 262 հայ, 7 599 քուրդ, 1 600 ասորի և 1 159 այլազգիներ։ 1909 թվականին գավառակն ուներ 205 գյուղ։
Ադդոյի տվյալների համաձայն 1909 թվականին գավառակն ուներ 183 գյուղ ։
Ծանոթագրություններ
Կատեգորիա:Արևմտյան Հայաստանի գավառներ
Ֆիեռվիլ Բրե
Ֆիեռվիլ Բրե (Fierville-Bray), համայնք Ֆրանսիայի Ստորին Նորմանդիա մարզի Կալվադոս գավառում :
Բնակչությունը 2008 թվականի դրությամբ կազմում է 469 մարդ, բնակչության խտությունը` 37.05 մարդ/կմ²: Բնակավայրը զբաղեցնում է 12.66 կմ² տարածք:
2017 թվականի հունվարից Էրան, Բիյի, Կոնտվիլ և Պուսի լա Կամպան համայնքների հետ միասին հանդիսանում է Վալամբրե համայնքի մաս:
Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 19 կմ հարավ-արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 332 աշխատունակ (15-64 տարեկան) բնակիչ, որոնցից ակտիվ էին 263-ը, իսկ ոչ ակտիվները` 69: Ակտիվության ցուցանիշը կազմում է 79,2 %: 263 աշխատունակ մարդկանցից աշխատել է 246 անձ (137 տղամարդ և 109 կին): Գործազուրկ են եղել 17 անձ (7 տղամարդ և 10 կին): 69 անաշխատունակներից 31-ը եղել են աշակերտներ կամ ուսանողներ, 24-ը` թոշակառուներ, իսկ 14-ը չեն աշխատել տարբեր պատճառներով :
Մոշովցե
Մոշովցեն (Mošovce), գյուղաքաղաք Սլովակիայում։
Պատմություն
Մոշովցեն հանդիսանում է Տուրիեց շրջանի ամենամեծ գյուղաքաղաքներից մեկը։ Բազմաթիվ պահպանված պատմական կառույցներն են վկայում նրա 770-ամյա գոյության մասին։ Առաջին գրավոր հիշատակումները նրա մասին կարելի է գտնել Օնդրեյ 2-րդ արքայի 1233 թվականի նվիրատվության փաստաթղթում։
Սկզբնական շրջանում Մոշովցեն բաղկացած է լինում 2՝ Մախյուխ ավանից, որը զբաղեցնում էր այսօրվա Ստարի Ռադ տարածքը, և Տեռա Մոյս ավանից՝ այսօր Վիդրմոխի տարածքում։ Վերջինիսով է հենց պայմանավորված նրա ներկայիս անվանումը, որը նշանակում է Մոյշի երկիր, որը մեզ ստիպում է հավատալ, թե ժամանակին գյուղաքաղաքը պատկանել է ոմն պրն. Մոյշին, որը Վոյտեխ կամ թե Մոյմիր անունների նման, հավանաբար, Մոյտեխ սլավոնական անվան հապավումն է։
Իր պատմության ընթացքում գյուղաքաղաքի անվանումը կրել է շատ փոփոխություններ՝ սկսած Մոշովիխ. այնուհետև Մոսոց, Մոշովեց, վիլա ռեգիա Մայես ալիո նոմինե Մոշովիխ, օպիդիում Մայուս սուե Մոսոց, Մոսոց օլիմ Մայուս, վերջացրած ներկայիս Մոշովցե անվանմամբ։
Մոշովցեի վաղեմի առանձին մաս նախկին Խորնուկով բնակավայրի անվանումը պահպանվել է ներկայիս Չեռնակով անունով։
Սկզբնական շրջանում Մոշովցեն զարգանում էր որպես թագավորական բնակավայր՝ իր անկախ փաստաբանությամբ, իսկ 14-րդ դարի կեսից՝ որպես Բլատնիցա թագավորանիստ ամրոցին ենթակա արտոնյալ քաղաք։
1527 թվականին ընկնելով Ռևայանների ընտանիքի ձեռքը՝ Մոշովցեն գրեթե 400 տարով զրկվում է իր ձեռք բերած արտոնություններից։
Անցյալում լինելով Տուրիեց շրջանի կարևոր արհեստավորության կենտրոն՝ քաղաքում հաշվվում էին մոտ 15 համքարություններ, որոնցից երկուսինը՝ կոշկակարինն ու կաշեգործինը ամենաերկարը պահպանվեցին;
Ներկայումս Մոշովցեն կարելի բնութագրել որպես կարևոր տուրիստական շրջան՝ բազմաթիվ պատմամշակութային տեսարժան վայրերով։
Տեսարժան վայրերը
Ամենակարկառուն հուշարձաններից մեկը 18-րդ դարի 2-րդ կեսից պահպանված ռոկոկո-դասական ոճի Կալվածատիրոջ տունն է՝ իր ընդարձակ Անգլիական զբոսայգով։ Քաղաքի մյուս տեսարժան վայրերից են՝ Յան Կոլլարի ծննդավայրը, վերակառուցված նեոգոթական Կաթոլիկ եկեղեցին՝ իր անգին զոհասեղանով, 1784 թվականին կառուցված Լութերական եկեղեցին, ինչպես նաև նախկինում դամբարան և ներկայումս Արհեստավորական իրերի թանգարանը։ 1800 թվականից ի վեր գործում է տաղավար, և Art-Nouveau ոճի ջերմոցը։
Բնությունը
Իսկապես եզակի է Մոշովցեի շրջակայքը։ Պատմական ծառուղիների և անտառների համալիրը ստեղծում են էստետիկ և տպավորիչ մի տեսարան՝ հանդիսանալով Մեծ Ֆատրա լեռների անտառաշատ տեսարանի բնական շարունակությունը։ Այս լեռնաշղթան էլ հենց պատկանում է Սլովակիայի ամենագայթակղիչ տեսարանների թվին։ Անիրական գեղեցկության և աննկարագրելի ձևերի կրաքարն ու դոլոմիտը, ինչպես նաև Բլատնիցկա և Գադերսկա հովիտների վեհաշունչ բնությունը ստիպում է մարկանց ողջ աշխարհից գոնե մեկ անգամ այցելել այն։
Մշակույթը և ավանդույթները
Մոշովցեն ծնունդ է տվել մի շարք գովասանքի արժանի դեմքերի։ Նրանցից ամենահայտնիներն են երգահան Ֆրիցո Կաֆենդան (1883-1963), գրող Աննա Լացկևա-Զոռան (1899-1988), գրական քննադատ, պատմաբան և բանաստեղծ Շտեֆան Կռչմերին (1892-1955), թատերագիր Յուր Տեսակ Մոսովսկին և վերջապես Միլոսլավ Շմիդտը՝ Սլովակիայում սիրողական հրշեջ ծառայության հիմնադիրը։
Այնուամենայնիվ, Մոշովցեում ծնված աեմանահայտնի անձնավորությունը սլավոնական մեծ բանաստեղծ, փիլիսոփա և լութերական քարոզիչ Յան Կոլլարն է (1793-1852), որի «Փառքի աղջիկը» բանաստեղծական աշխատությունը մեծ ազդեցություն ունեցավ առնվազն 2 ժողովուրդների գրականաության հետագա զարգացման վրա։ Նրա այս աշխարհահռչակ աշխատությունը, թարգմանվելով տարբեր թե սլավոնական և թե ոչ սլավոնական լեզուների, հիմքն ու դրդապատճառը հանդիսացավ ներկայիս հայրենասիրության և ազգային ակտիվիստների զարգացման գործընթացում։
Ծանոթագրություններ
Կատեգորիա:Սլովակիա Կատեգորիա:1233 թվականին հիմնադրված բնակավայրեր
Թանկարժեք գազանիկները
Անիմե սերյալի առաջին սերիան, որը պարզապես կոչվում էր Jewelpet, թողարկվել է 2009 թվականին և հեռարձակվել է TV Tokyo հեռուստաալիքով, 2009 թվականի մայիսի 5-ից մինչև 2010 թվականի մարտի 28-ը։ Հետո հայտնվել են «Jewelpet Twinkle», «Jewelpet Sunshine», «Jewelpet Kira Deco!» շարքերը,  «Jewelpet Sweets Dance Princess» լիամետրաժ ֆիլմը, և վերջապես` «Jewelpet Happiness» հինգերորդ շարքը (2013)  ։
Առաջին եթերաշրջան. «Jewelpet»
Գլխավոր հերոսուհի. Րինկո Կագյոկու
Գոյություն ունի կախարդական երկիր, որտեղ ապրում են գազանիկներ։ Մի անգամ երեք կախարդուհիներ, որոնք այդ կախարդական քաղաքում գլխավորն էին, ցանկանում են մաքրել քաղաքը և դրա բոլոր բնակիչներին ժամանակավորապես դարձնում են թանկարժեք քարեր։ Բոլորին, բացի Ռուբիից, որը ինչպես միշտ ներկա չէր դասին և ամեն ինչ բաց է թողնում։ Թալիսմանները կախարդական անտառ բերելիս, որտեղ նրանք պետք է բարեհաջող սպասեին քաղաքի մաքրմանը, նրանց տեղափոխող հավալուսնի հետ դժբախտ պատահար է տեղի ունենում, և բոլոր թանկարժեք քարերը թափվում են երկրի վրա և ցրվում։ Երեք հրաշագործուհիները Ռուբի նապաստակին ուղարկում են երկիր, որպեսզի գտնի և վերադարձնի բոլոր ընկերներին։ Երկրի վրա նա հանդիպում է Ռինկո անունով մի աղջկա, որը պետք է օգնի նրան։
Երկրորդ եթերաշրջան. «Jewelpet Twinkle»
Գլխավոր հերոսուհի` Ակարի Սակուրա
Գոյություն ունի կախարդական ակադեմիա, որտեղ հրաշագործները և գազանիկները զույգով կարող են սովորել կախարդություն։ Սակայն Ռուբի անունով գազանիկը չի կարողանում իրեն արժանի զույգ գտնել։ Մի անգամ նա պատահաբար ընկնում է Երկիր (մարդկանց աշխարհ), որտեղ հանդիպում է Ակարի Սակուրա անունով աղջկա։ Ավելի ուշ նա համաձայնում է դառնալ Ռուբիի նոր զույգը, բայց կախարդական ակադեմիա հասնելու համար նրան հարկավոր է հավաքել 12 թանկարժեք քար։
Երրորդ եթերաշրջան. «Jewelpet Sunshine»
Գլխավոր հերոսուհի` Կանոն Միձուսիրո
Կախարդական երկրում, որտեղ ապրում են կախարդական գազանիկները, կա Արևի լույսի ակադեմիա, որտեղ մարդիկ և գազանիկները սովորում են կախարդություն։ Գազանիկ Ռուբին, իր սենյակակից Կանոն Միձուսիրոն և նրանց ընկերները ակադեմիայում լայնորեն հայտնի էին իրենց չարաճճիություններով։ Նրանք բոլորը երազում են հաջող կերպով ավարտել ակադեմիան և պետք է մի շարք բարդ խնդիրներ կատարեն իրենց նպատակին հասնելու համար։ Նրանք նաև անընդհատ ընկնում են ծիծաղելի իրավիճակների մեջ։
Չորրորդ եթերաշրջան. «Jewelpet Kira Deco!»
Գլխավոր հերոսուհի` Փինկ Օմիյա
Բինդա Պանդեյ
Բինդա Պանդեյ, քաղաքական գործիչ, ով ներկայացնում էր Նեպալի Կոմունիստական կուսակցությունը (միավորված Մարքսիստ-Լենինիստ) Նեպալի Առաջին համաժողովում։ 2004-2008 թվականներին եղել է Նեպալի արհմիությունների ֆեդերացիայի գլխավոր քարտուղարի տեղակալ։
Թանկարժեք գազանիկները
Չորրորդ եթերաշրջան. «Jewelpet Kira Deco!»
Ըստ լեգենդի, կախարդական գազանիկները ծնվել են հրաշագործ թագուհի Ջուելինայի սիրուց և հոգատարությունից։ Ջուելինան ապակե գնդակ ուներ, բայց մի անգամ դրա վրա երկնաքար է ընկնում և կոտրում այն բազմաթիվ մանր կտորների, որոնք ըստ լեգենդի անվանել էին դեկորատիվ քարեր։ Գազանիկները գնում են գտնելու և հավաքելու այդ քարերը։ Այդպես նրանք կկարողանան կանգնեցնել հավերժ չարի թագավորությունը Երկրի վրա։ Ճանապարհին նրանք հանդիպում են հինգ տարօրինակ անձանցից կազմված խմբին, որոնք իրենց անվանում են Kira Deco 5 և նույնպես քարեր են հավաքում։ Նրանք կընկերանան նրանց հետ։
Բինդա Պանդեյ
Վաղ կյանք և կրթություն
Պանդեյը ծնվել է Ռավալսվարայում, որը գտնվում է 12 մարզերից մեծությամբ երկրորդում՝ Նուվակոթում։ Նրա ծնողները եղբայրներին ուղարկել են Գուրուկուլի հնդկական կրոնական դպրոց։  Նա ստացել է գիտական երկու սատիճան, ինչպես նաև բակալավրի երկու աստիճան՝ կրթության և Իրավունքի բնագավառում։ 2017 թվականին Կատմանդուի համալսարանում նա ավարտել է  իր PhD-ին(փիլիսոփայության դոկտոր) ։
Թանկարժեք գազանիկները
Հինգերորդ եթերաշրջան
Գլխավոր հերոսուհի` Տիարի Ցուկիկագե
Բինդա Պանդեյ
Ուսանողական քաղաքականություն
1981 թվականի մարտի 27-ին, դպրոցի ուսանողները գործադուլ կազմակերպեցին ընդդեմ գործող Պանչայաթ ինքնիշխան կառավարության։ Ուսանողները պահանջում էին ազատ արձակել Կատմանդուում ձեռբակալված ակտիվիստներին, որոնց մեջ էր նաև նրա եղբայրը։ Նա միացավ ցուցարարներին և քայլեց ամբոխի առջևից՝ վանկարկելով անտի-Պանչայաթ կարգախոսը։ 1981 թվականին, Ազատ ուսանողների միության ընտրությունների ժամանակ, Պանդեյի կողմնակիցները հաղթանակ տարան և կազմավորվեց Նեպալի՝  Անկախ ազգության ուսանողների միությունը, իսկ Պանդեյը  դարձավ միության գանձապահ։ Ավելի ուշ, նա և իր ընկերները չընդունեցին դպրոցի կանոնները և Պանդեյն  ուսումը շարունակելու նպատակով մեկնեց Կատմանդու։ Այստեղ Պանդեյն աշխատեց Կանտի Իշվորի միջնակարգ դպրոցում ։
Թանկարժեք գազանիկները
Հինգերորդ եթերաշրջան
Լեդի Ջուելինան Ռուբիին կախարդական զարդատուփ է տալիս, որպեսզի վերջինս դրա մեջ հավաքի կախարդական թանկարժեք քարերը։ Առաջադրանքն իրականացնելու համար Ռուբին պետք է զուգահեռաբար սովորի Թանկարժեք քարերի ակադեմիայում և «Jewelpet» անունով սրճարան բացի։ Ցավոք, սրճարանը շատ աշխատանք է պահանջում, և այնտեղ ոչ ոք չի գնում։ Մի անգամ Ռուբին հանդիպում է երեք աշակերտուհիների, որոնք որոշում են նրան օգնել։ Միասին նրանք առաջ կմղեն խանութը և կպաշտպանեն կախարդակնան զարդատուփը գողերից։
Բինդա Պանդեյ
Կարիերա
1980-1992 թվականներին, ավելի քան տասնամյակ հետո, Պանդեյը կրկին ներգրավվեց ուսանողական շարժման մեջ։ Նա միացավ Նեպալի Կանանց Ասոցիացիային, որը համագործակցում էր Նեպալի կոմունիստական կուսակցության հետ։ 1992 թվականին նա ընտրվեց գանձապահ։ Նրա պարտականությունն  էր Նեպալի արհմիությունների գլխավոր ֆեդերացիայի (CWWD)  կին աշխատողների բաժանմունքում  կազմակերպել կին բանվորների աշխատանքները։ Ավելի ուշ նա դարձավ CWWD-ի  քարտուղար և մնաց այդ պաշտոնում մինչև 2000 թվականը ։
Թանկարժեք գազանիկները
Վեցերորդ եթերաշրջան
Գլխավոր հերոսուհի ` Մոմոնա